KUALA LUMPUR: Sekitar 130 unit ambulans sudah bersiap sedia di Lapangan Terbang Juanda, Surabaya membawa mayat mangsa nahas pesawat QZ8501 yang ditemui hari ini.
Menurut portal berita Tribunnews, Pengarah Urusan Angkasa Pura 1, Tommy Soetomo berkata mayat yang ditemui akan dibawa ke Hospital Bhayangkara di Surabaya untuk proses pengecaman.
"Cuaca di Pangkalan Bun kurang baik, semoga proses mencari dan menyelamat tetap lancar," kata Tommy kepada Tribunnews.
Sementara itu, dilaporkan 30 keluarga mangsa nahas pesawat QZ8501 telah menyerahkan sampel DNA mereka dan 93 keluarga lagi telah memberi butir-butir peribadi mangsa.